Sisyphus

Sisyphus er en slekt av biller som hører til familien skarabider (Scarabaeidae) i gruppen skarabider (Scarabaeoidea). De lever av møkk som de graver ned i jorda. Slekten er oppkalt etter den greske mytologiske kongen Sisyfos, som ble dømt til å rulle en stor stein opp en bakke, men hver gang han nesten kom til toppen, rullet steinen ned igjen. Billene ruller store møkk-kuler som skal tjene som mat for larvene deres.

Utseende 
Middelsstore (den europeiske arten 6,5-12 millimeter) og tettbygde, men påfallende langbeinte skarabider, gjerne matt svarte. Hodet er stort og bredt, litt skovlformet med små fasettøyne. Antennene er nokså små. Pronotum er stort og rundet, dekkvingene nokså korte og rundede. Beina er påfallende lange, leggene (tibiae) krummede. De kan minne om små, langbeinte Scarabaeus-arter, men skiller seg balnt annet på at frambeina har føttene (tarsene) i behold.

Levevis 

Disse billene er kjent for sin rulling av store møkk-kuler. Når billen finner en kuruke eller annen møkk, klemmer den en del av denne sammen til en ball som er noe større enn billen selv. Denne graves ned og tjener som mat for larven. Ballen forsvares energisk mot konkurrerende biller, og harde kamper kan oppstå. Om grunnen der møkka ligger ikke egner seg for graving, kan billen rulle dem en ganske lang strekning. Den går da baklengs og skyver møkkballen med bakbeina. Den europeiske arten foretrekker sauemøkk.

Utbredelse 
I Europa finnes det bare én art i Sør-Europa og på varme steder i Mellom-Europa.
Slekten har tallrike arter i Afrika og Asia.

Systematisk inndeling / europeiske arter 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammene Sisyphini
 slekten Sisyphus Latreille, 1807
 Sisyphus alveatus Boucomont, 1935
 Sisyphus araneolus Arrow, 1927
 Sisyphus arboreus Walter, 1982
 Sisyphus biarmatus Felsche, 1909
 Sisyphus bornemisszanus Endrödi, 1983
 Sisyphus caffer Boheman, 1857
 Sisyphus costatus Thunberg, 1818
 Sisyphus crispatus Gory, 1833
 Sisyphus desaegeri Haaf, 1959
 Sisyphus eburneus Cambefort, 1984
 Sisyphus fasciculatus Boheman, 1857
 Sisyphus gazanus Arrow, 1909
 Sisyphus impressipennis Lansberge, 1886
 Sisyphus indicus Hope, 1831
 Sisyphus laoticus Arrow, 1927
 Sisyphus latus Boucomont, 1928
 Sisyphus lobi Cambefort, 1984
 Sisyphus longipes (Olivier, 1789)
 Sisyphus maniti Masumoto, 1988
 Sisyphus medicus Arrow, 1931
 Sisyphus mendicus Arrow, 1931
 Sisyphus moltaensis Vazirani, 1966
 Sisyphus muricatus (Olivier, 1789)
 Sisyphus natalensis Balthasar, 1968
 Sisyphus neglectus Gory, 1833
 Sisyphus nodifer Gerstäcker, 1871
 Sisyphus ocellatus Reiche, 1847
 Sisyphus popovi Kryzhanovski & Medvedev, 1966
 Sisyphus schaefferi (Linnaeus, 1758)
 Sisyphus struwei Schäfer & Fischer, 1992
 Sisyphus submonticolus Howden, 1965
 Sisyphus thoracicus Sharp, 1875
 Sisyphus youngai Endrödi, 1973

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 Bilde av Sisyphus schaefferi morio
 Bilde av Sisyphus longipes
 

Møkkskarabider
Biller formelt beskrevet i 1807